નવી દિલ્હી, 25 મેઃ નરેન્દ્ર મોદી 26 મેના રોજ ભારતના 15માં વડાપ્રધાન તરીકે શપથ લેશે. મોદીના શપથ ગ્રહણ સમારોહમાં પાકિસ્તાનના નવાજ શરિફ સહિત અનેક દેશોના માંઘાતાઓ ભાગ લેશે, પરંતુ જે સૌથી ખાસ વાત એ છેકે, નરેન્દ્ર મોદીના શપથ ગ્રહણ સમારોહમાં કોંગ્રેસ સુપ્રીમો સોનિયા ગાંધી અને ઉપાધ્યક્ષ રાહુલ ગાંધી કોંગ્રેસનું પ્રતિનિધત્વ કરશે. નોંધનીય છેકે, ભાજપ સંસદીય પાર્ટી દ્વારા મોદીને નેતા તરીકે પસંદ કર્યાને અમુક કલાકો બાદ જ 20 મેના રોજ સોનિયા ગાંધીએ મોદીને શુભેચ્છા પાઠવી હતી.